O participio present en francés (participe présent) deriva d'o participio activo de present latín. Ye una forma verbal invariable y expresa una acción en proceso d'execución. Puede levar complementos.

A part d'o participio present francés propiament dito, bi ha un cherundio u cherundivo (gérondif) y un adchectivo verbal acabau en -ant, -ante (adjectif verbal). O cherundio u cherundivo francés se fa con a preposición en debant, l'adchectivo verbal en -ant corresponde a los adchectivos equivalents en aragonés acabaus en -ant, -anta u -(i)ent, -(i)enta.

O participio present d'o francés propiament dito se puede traducir con un cherundio en aragonés en bel caso, pero presenta uns emplegos mes amplos y no siempre se'n puede fer una traducción literal palabra a palabra:
La mère préparant le déjeuner parle avec sa voisine.
A mai que prepara a chenta charra con a suya vecina.
L' enfant lisant des bons livres est intelligent.
O nino que leye buens libros ye intelichent.

Aspectos ortograficos
En francés se diferencia ortograficament o participio present respecto a l'adchectivo verbal. O participio present s'escribe con os digrafos qu-, gu- y ge- (provoquant, fatiguant, négligeant), a diferencia de l'adchectivo verbal homofono, que s'escribe con c-, g- u g-.
Participio present en francés